May 08,2018
నోవార్టీస్‌ డెర్మాపై కన్నెసిన అరబిందో
హైదరాబాద్‌: హైదరాబాద్‌ కేంద్రంగా పని చేస్తున్న ప్రముఖ ఔషధ తయారీ కంపెనీ అరబిందో ఫార్మా సంస్థ నోవార్టీస్‌ కంపెనీకి చెందిన డెర్మటాలజీ జెనరిక్‌ వ్యాపారాన్ని కొనుగోలు చేయనుంది. దాదాపు 1.6 బిలియన్‌ డాలర్లకు గాను ఈ వ్యాపారాన్ని సొంతం చేసుకోవాలని అరబిందో ఫార్మా యోచిస్తోంది. ఇందుకు సంబంధించి సంస్థ ఇప్పటికే స్వీడన్‌ సంస్థ కొనుగోలుకు బిడ్‌ దాఖలు చేసినట్టుగా సమాచారం. డెర్మటాలజీ విభాగానికి సంబంధించిన వ్యాపారం, ఆస్తులు, బ్రాండ్లు, ఉత్పత్తులు, ఉత్పత్తి యూనిట్లతో పాటు ఇతర మౌలిక వసతులను చేజిక్కించుకొనే ఉద్దేశంతో అరబిందో ఫార్మా తన బిడ్‌ దాఖలు చేసినట్టుగా సమాచారం. లాభదాయకంగా లేని వ్యాపారాల నుంచి వైదొలగాలనే వ్యూహంలో భాగంగానే తమ సంస్థ డెర్మటాలజీ వ్యాపారాన్ని విక్రయించాలని భావిస్తున్నట్టుగా సమాచారం.
మీ స్నేహితులకు రికమెండ్ చెయ్యండి